ASƐM A ƐDA SO
Ɛyɛɛ Dɛn na Nkwa Baeɛ?
Nsɛm mmienu a ɛwɔ nifa so yi mu nea ɛwɔ he na wode bɛtoa asɛm yi so?
NKWA FI ․․․․․.
ADANNANDIE
ADEBƆ
SƐ OBI hwɛ saa asɛm yi a, ebia nea ɛbɛba n’adwenem ara ne sɛ nyansahufoɔ bɛka sɛ “adannandie” na nyamesomfoɔ nso aka sɛ “adebɔ.”
Nanso ɛnyɛ berɛ nyinaa na ɛte saa.
Ɔbenfoɔ bi a ɔde Rama Singh a ɔkyerɛ abɔdeɛ ho nsɛm wɔ McMaster University wɔ Canada kaa sɛ: “Ɛnyɛ wɔn a nyamesom agye wɔn ti nkutoo na wɔnnye adannandie nni, na mmom nwomanimfoɔ pii nso nnye nni.”
Gerard yɛ ɔbenfoɔ bi a ɔkyerɛ mmoawammoawa ho adeɛ. Berɛ a ɔkɔ suapɔn no, ɔsuaa adannandie ho adeɛ. Nanso ɔkaa sɛ: “Ɛdu nsɔhwɛ so a, nea akyerɛkyerɛfoɔ no pɛ deɛ metwerɛ ma wɔn, nanso m’akomam deɛ, na mennye nni koraa.”
Ɛbɛsi ha yi, yɛahu sɛ nyansahufoɔ bi mpo nnye nni sɛ nkwa fi adannandie mu. Adɛn ntia? Wo deɛ, ma yɛnhwɛ nsɛmmisa mmienu a ɛkyere nwomanimfoɔ pii adwene: (1) Ɛyɛɛ dɛn na nkwa fii aseɛ? (2) Ɛyɛɛ dɛn na abɔdeɛ ahodoɔ baeɛ?
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn